ปกติทำงานหน้าคอม ปวดหลัง บ่า แต่กินยา (นอจีสิค) หรือไปนวดก็จะหาย หรือดีขึ้น แต่ช่วง2สัปดาห์นี้ ปวดหนักจนรู้สึกเจ็บ ต้องหยิกๆเนื้อตรงส่วนที่ปวด ปวดแล้วลามไปที่แขน บางครั้งมีอาการนิ้วก้อยล็อค บางครั้งลามไปที่ขา ตอนนี้เริ่มเจ็บข้อเท้า ตอนแรกคิดว่าเป็นเพราะน้ำหนักตัว แต่น้ำหนักก็ตามเกณฑ์ (สูง 162 หนัก 57) บางครั้งถ้าปล่อยไว้นานๆจะมีอาการปวดหัวร่วมด้วย หลายคืน ตื่นมาเพราะเจ็บที่หลัง นอนตะแคงไม่ได้ นี่คืออาการของ ออฟฟิศซินโดรมรึเปล่าคะ ตอนไปปรึกษาแพทย์ควรบอกว่าอะไรคะ
สวัสดีค่ะ อาการปวดบ่า ปวดลามไปหลายๆตำแหน่งดังกล่าวมานั้น อาจจะมีสาเหตุที่เป็นไปได้มากเช่น กล้ามเนื้อหรือเส้นเอ็นอักเสบหรือตึงตัวจากการใช้งานมากเกินไป หรือใช้งานผิดท่าในระหว่างวัน ก็คือที่เรียกว่าออฟฟิศซินโดรมได้ค่ะ สาเหตุอื่นๆเช่นมีนรองกระดูกทับเส้นประสาท อาจทำให้มีกล้ามเนื้ออ่อนแรงร่วมด้วยได้ หรือเกิดจากมีข้ออักเสบแต่มักไม่เป็นตรงตำแหน่งกล้ามเนื้อ หรือเกิดจากการรับประทานยาที่มีการทำให้ปวดกล้ามเนื้อ เช่นยาลดไขมันบางชนิด เป็นต้นจากอาการที่กล่าวมานั้น นึกถึงสาเหตุจากเรื่องกล้ามเนื้อหรือเส้นเอ็นอักเสบมากที่สุดค่ะ ซึ่งเป็นภาวะที่ไม่อันตราย แต่จะเป็นๆหายๆ และอาการจะดีขึ้นได้ก็ขึ้นกับการปฏิบัติตัวเบื้องต้นควรหลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการก่อนได้ และควรไปพบแพทย์หากปวดมากขึ้นเรื่อยๆ พักการใช้งานหรือกินยาแก้ปวดแล้วไม่ดีขึ้น ปวดมากจนทำกิจวัตรประจำวันไม่ได้ มีกล้ามเนื้ออ่อนแรงยกไม่ขึ้นร่วมด้วย สามารถบอกกับแพทย์ดังที่เขียนมาได้เลยค่ะ